ועדת הפנים והגנת הסביבה, כנסת 25, פרוטוקול מספר 58, 2023-05-09 00:00

יעקב אשר: טוב, שלום

יעקב אשר:  אנחנו ממשיכים את ישיבות הוועדה

יעקב אשר:  שוב, אני לא אתנצל על כל מה שקרה כי אין לי כבר כוח להתנצל

יעקב אשר:  אבל, ככה זה יקרה עד שיאושר חוק ההסדרים

יעקב אשר:  שלום לחבריי, חברי הכנסת

וליד טאהא: ספר לנו מה קרה

יעקב אשר: לא, כל פעם אנחנו דוחים זמן

יעקב אשר:  עכשיו, יש לנו ישיבה שעשינו בבוקר על מיסוי, גמרנו את הכל

יעקב אשר:  פתאום מתברר שחסר איזה סעיף אחד, שעכשיו אני פותח ישיבה מיוחדת רק כדי להקריא את הסעיף

וליד טאהא: כן

יעקב אשר: אני צריך לספר לך, אתה יודע לא פחות טוב ממני

וליד טאהא: נכון

וליד טאהא:  נכון

יעקב אשר: אוקיי

יעקב אשר:  אז אני פותח את ישיבת הוועדה

יעקב אשר:  על סדר היום פרק ד' (מיסוי בשוק הדיור), רק סעיפים 10-8 (התחדשות עירונית)

יעקב אשר:  כן, בבקשה

יעקב אשר:  היועץ המשפטי

תומר רוזנר: כן, רשות המיסים

תומר רוזנר:  הבנתי שהגעתם לנוסחים

יעקב אשר: בהמשך לדיון של הבוקר, את הנוסח המוסכם והבלתי-נשכח, ששכחתם בפעם הקודמת

תומר רוזנר: אתם מבקשים להוסיף עוד סעיף

רעות בינג: אני אקריא את הנוסח - - -     

תומר רוזנר: רגע, רק תגידי במה מדובר

רעות בינג: בנוגע לפטור על תמורה כספית בעיבוי

רעות בינג:  אוקיי, ואחרי זה יש עוד איזושהי תוספת שרשות המיסים ביקשה להוסיף

רעות בינג:  אז הסעיף החדש יבוא בפסקה (6) בעמוד 4, אחרי פסקה (5)

קריאה: גם את הנוסח של (5) בסוף, לא?     

רעות בינג: אוקיי, אז ב-(5) בסוף זה, אמרתי כבר בדיו ואני חוזרת, ש"התנאים הקבועים בפרק זה למתן פטור ממס למכירה כאמור בסעיף 49כב(א)(א2)

רעות בינג: "

רעות בינג:  וכאן חידדנו ש"לעניין קשיש יחולו אף הוראות סעיפים 49כב1 ו-49כב(2)"

רעות בינג:  זה רק נוסח

רעות בינג:           את זה אנחנו נכניס בסוף הפרק – "מיום כניסתו לתוקף של החוק הזה", חוק ההתייעלות הכלכלית

רעות בינג:  זה ייכנס בסוף

יעקב אשר: זה החצי-שנה שאמרו

תומר רוזנר: כן

רעות בינג: חוץ מזה, רשות המיסים ביקשה להוסיף עוד סעיף

רעות בינג:  אני מציעה שתסבירו ואז נקריא

שאול כהן: מכיוון שהרחבנו את האפשרות לקבלת תמורה במזומן בפטור ממס בעיבוי, אז אנחנו רוצים למנוע את האפשרות שיהיו העברות בין קרובים

שאול כהן:  כי הרי היום, אתה יכול למכור אין סוף יחידות - - -     

רעות בינג: לא רק בעיבוי

רעות בינג:  לא רק בעיבוי

רעות בינג:  באופן כללי הרחיבו את ההטבה על תמורה נוספת לעד דירה אחת

שאול כהן: נכון

תומר רוזנר: ולכן?     

שאול כהן: אז אנחנו לא רוצים שיהיו פה העברות בין קרובים

תומר רוזנר: ולכן אתם מציעים?     

שאול כהן: שירחיבו את זה, ולכן אנחנו מגדירים שלעניין מכירות מסוימות, קרובים ייחשבו כמוכר אחד

תומר רוזנר: ומה ההצעה שלכם? יש לכם הצעת נוסח?     

שאול כהן: כן

תומר רוזנר: בבקשה

שאול כהן: בסעיף קטן (ד)

תומר רוזנר: באיזה סעיף?     

שאול כהן: כלומר, מוסיפים סעיף קטן (ד) בסעיף - - -     

רעות בינג: הסעיף הזה יגיע בתוך סעיף 49כב

שאול כהן: נכון

תומר רוזנר: כן, כן

שאול כהן: ואז אחרי סעיף קטן (ב) יבוא: "(ג)  הועברה היחידה לקרוב בפטור ממס לפי חוק זה בתקופת המיזם, יראו את המעביר ואת קרובו כמוכר אחד לעניין אותן יחידות

שאול כהן:  בסעיף קטן זה "קרוב" – לרבות איגוד השולט בו ואיגוד שבשליטת השולט בו, השליטה כמשמעותה בסעיף (2) ובשינויים אלה, בכל מקום בסעיף האמור במקום "רובו של הון המניות" ייקרא "20 אחוז או יותר של הון המניות", ובמקום "את רובו של הסכום" ייקרא "20 אחוז או יותר של הסכום" ; "תקופת המיזם" – התקופה המתחילה 24 חודשים לפני מועד החתימה על ההסכם למכירת הזכות הנמכרת וסופה ביום המכירה כמשמעותו בסעיף 49לב(1)

שאול כהן: "

קריאה: איך? 24 חודש מה?     

תומר רוזנר: למה לב(1), אבל?     

רעות בינג: זה לא 49לב(1)

תומר רוזנר: לב(1) זה רק, אתה עכשיו בפינוי בינוי, לא - - -     

שאול כהן: נכון

שאול כהן:  49כב צריך להיות

תומר רוזנר: כ"ב איזה?     

שאול כהן: כ"ב

תומר רוזנר: כ"ב כולו? אתה עכשיו בתוכו

תומר רוזנר:  אתה מתקן בתוכו

שאול כהן: אני מדבר על יום המכירה

שאול כהן:  יום המכירה כמשמעותו בסעיף 40כב

תומר רוזנר: יום המכירה לא מוגדר ב-49כב

תומר רוזנר:  הוא מגדר ב-כ' או ב-כ"א

שאול כהן: שנייה

יעקב אשר: מוגדר ב-כ"ב או לא מוגדר ב-כ"ב?     

רעות בינג: זה, לדעתי ב-49כ, נכון ישי? 49כ

ישי פרלמן: 49כ

שאול כהן: 49כ

רעות בינג: אוקיי

ישי פרלמן: גם אפשר להפנות פשוט להגדרה, בהגדרה השנייה שם אפשר פשוט להפנות

תומר רוזנר: לאן?     

ישי פרלמן: זה אותו דבר

ישי פרלמן:  בפינוי בינוי זה כמו בתמ"א 38

ישי פרלמן:  אז צריך שבאחד מהם יהיה את הנוסח כמו שהוא הקריא

תומר רוזנר: בסדר

רעות בינג: בסדר גמור

תומר רוזנר: הערות?     

יעקב אשר: הערות, בבקשה?      

חנוך דב מילביצקי: 24 חודש, לא הבנתי

חנוך דב מילביצקי:  ההגדרה שלכם של 24 החודשים

רואי זרנצסקי: זה סעיף אנטי תכנוני, שלא יהיו העברות לפני יום המכירה

רואי זרנצסקי:  אנחנו קובעים תקופה

חנוך דב מילביצקי: שנתיים?     

רואי זרנצסקי: שנתיים

רואי זרנצסקי:  שנתיים לפני החתימה

יעקב אשר: רשות המיסים

יעקב אשר:  אבל, אני ממליץ לחבריי, אני יודע שיכולת לתרום הרבה לדיונים, לצערי הרב אתה מנסה לתרום בבית הנשיא ודברים אחרים, אז אני לא יודע מה יותר חשוב

יעקב אשר:  אבל, אני אומר, זה כבר באמת אחרי הרבה דיונים ושיופים, אז אני לא הולך לפתוח על זה עכשיו דיון

יעקב אשר:  אז זהו, אם כך, הקראנו

רעות בינג: כן

יעקב אשר: יפה

יעקב אשר:  אז הנוסח יצא בקרוב, נכון?     

רעות בינג: כן

תומר רוזנר: רגע, תן לי דקה

יעקב אשר: אוקיי, אז הפסקה דקה

תומר רוזנר: ממש דקה

לאה קריכלי: לא, לא הפסקה, כי אנחנו מתחילים את הדיון השני, לא?     

יעקב אשר: אוקיי

יעקב אשר:  הישיבה הזאת נעולה